Razriješen Laketić, imenovan Grabovac – Zvornik Danas\nNaslovna/VIJESTI/Društvo/Razriješen Laketić, imenovan Grabovac\nBANJALUKA – Nadzorni odbor Javnog preduzeća šumarstva „Šume Republike Srpske“ razriješio je Radenka Laketića sa mjesta vršioca dužnosti direktora ovog preduzeća, a na tu funkciju imenovao magistra ekonomskih nauka Dragana Grabovca.\nNadzorni odbor je na današnjoj vanrednoj sjednici predložio Upravi „Šuma Republike Srpske“ da Laketića imenuje na mjesto zamjenika direktora.\nU saopštenju se ističe da je pozitivan rezultat poslovanja u „Šumama Republike Srpske“, koji je postignut u proteklom periodu, rezultat realizacije mjera iz Programa proizvodno-finansijske konsolidacije u kojoj su zajedno učestvovali Uprava preduzeća na čelu sa Radenkom Laketićem, Nadzorni odbor i resorno ministarstvo.\nNovoimenovani vršilac dužnosti direktora preduzeća Dragan Grabovac rekao je da će njegov zadatak biti nastavak pozitivnog trenda poslovanja, kao i očuvanje stabilnosti „Šuma Republike Srpske“.\nNadzorni odbor razriješio je i vršioca dužnosti izvršnog direktora za proizvodnju Slavišu Opačića, a na njegovo mjesto imenovao inženjera šumarstva iz Čelinca Milana Tepića.\nSmjena Laketića – realizacija koalicionog dogovora\nPredsjednik SNSD-a Milorad Dodik izjavio je da smjena vršioca dužnosti direktora javnog preduzeća „Šume Republike Srpske“ Radenka Laketića predstavlja realizaciju koalicionog dogovora, prema kojem ovo mjesto pripada Socijalističkoj partiji.\nDodik je napomeno da smjena Laketića, koji je u radu ostvario dobar rezultat, stvara osjećaj neugodnosti, ali da treba poštivati i ranije postignuti koalicioni sporazum.\nOn je izrazio zahvalnost Laketiću na dobrim rezultatima, jer je preduzeće izvukao iz dubioze i doveo na poziciju uspješnog kolektiva.\nNadzorni odbor Javnog preduzeća šumarstva „Šume Republike Srpske“ razriješio je Laketića mjesta vršioca dužnosti direktora ovog preduzeća, a na tu funkciju imenovao magistra ekonomskih nauka Dragana Grabovca.\nGrabovac je na mjesto vršioca dužnosti direktora imenovan na prijedlog Ministarstva poljoprivrede, šumarstva i vodoprivrede Republike Srpske.\nPredstavnici resornog ministarstva i članovi Nadzornog odbora zahvalili su Laketiću na dosadašnjoj uspješnoj saradnji i postignutim rezultatima u poslovanju, računajući na njegov dalji angažman u upravljanju ovim preduzećem.\nvia Razriješen Laketić, imenovan Grabovac.\ndirektor grabovac radenko laketić sume rs\n7. aprila 2014 u 17:39\nKoalicioni sporazum se mora postovati, kao i pozitivno poslovanje Suma RS za sta su socijalisti garant


Kakve se izmene Zakona o javnim nabavkama mogu očekivati\nDatum kreiranja: petak, 01 septembar 2017\nAkcioni planovi evropskih integracija predviđaju izmene Zakona o javnim nabavkama do kraja ove godine. Predviđeno je da se na osnovu analize efekata, koja bi trebalo da je već završena (rok II kvartal 2017) usvoji novi Zakon o javnim nabavkama, „kako bi se otklonila ograničenja za punu primenu mera za praćenje, nadzor i kontrolu Zakona“. Pored toga, u poglavlju 5 EU integracija, predviđeno je da se u poslednjem kvartalu 2017. Izvrši usklađivanje sa aktuelnim EU direktivama. Međutim, o toku priprema izmene zakona za sada nema podataka, što zlokobno podseća na situaciju iz leta 2015. kada su značajne izmene ovog zakona usvojene bez javne rasprave.\nU međuvremenu, stiže iznenađujuća izjava predsednice vlade, koja bi o ovim pripremama trebalo da ima informacije. Premijerka Ana Brnabić na pitanje novinara Insajdera kako objašnjava drastičnu ekspanziju Prointera u poslednjih pet godina, i to zahvaljujući poslovima sa državom, odgovara da nema objašnjenje, jer se nije bavila time. "Nemam objašnjenje. Nisam se bavila time. Videla sam neke od tih podataka. Svi poslovi moraju da se dobijaju na tenderu, na tenderu koji je otvoren i transparentan. Jedna stvar koju mi moramo da obezbedimo da konkurencija bude otvorena da bi mi dobili najbolje proizvode za najniža sredstva. Evo, mogu da Vam kažem da ću pogledati o čemu se radi i da ćemo Vam se javiti sa nekom informacijom," kaže premijerka Brnabić za Insajder. Ipak, ona je dodala da je zakon o javnim nabavkama neefikasan i da mora da se menja. "Najiskrenije, mislim da mi kao Vlada moramo da radimo na izmenama i dopunama zakona o javnim nabavkama. Taj zakon nama ne omogućava da radimo efikasno i da za Republiku Srbiju i građane Srbije dobijamo najbolje usluge za dugoročno najnižu cenu," istakla je Brnabić za Insajder.\nOstalo je nedorečeno na koje slabosti Zakona je premijerka želela da ukaže i da li se stav zasniva na nekoj od analiza koje se pominju u strateškim dokumentima, ali nisu objavljene, ili na utiscima iz njenog dosadašnjeg rada u Vladi.


Počinje gradnja kompleksa za proizvodnju Sinofarm vakcina u Zemun polju\n17. avgusta 2021. - 15:07\nDirekcija za građevinsko zemljište i izgradnju Beograda dodelila je ugovor za opremanje lokacije za gradnju fabrike vakcina Sinofarm grupi ponuđača koju čine beogradske firme RAS inženjering niskogradnja, DC Energocoop, Resa gradnja, Biodekor i GeoSpes.\nPonuđena cena za izvođenje radova iznosi oko 1,67 milijardi dinara sa PDV-om (1,39 milijardi bez PDV-a), a rok za završetak je 120 dana od dana uvođenja u posao.\nU odluci o dodeli ugovora podseća se da je Direkcija 2. avgusta pokrenula postupak javne nabavke u formi pregovaračkog postupka bez objavljivanja poziva, za ovaj posao procenjene vrednosti približno 1,47 milijardi dinara.\nKao razlog za pregovarački postupak navedeno je da su u pitanju hitni radovi na izgradnji komunalne infrastrukture zbog epidemiološke situacije izazvane koronavirusom.\nPo istom osnovu putem pregovaračkog postupka izabran je i Institut za puteve Beograd, koji je izradio tehničku dokumentaciju za opremanje lokacije.\nPredsednik Gradske opštine Zemun Gavrilo Kovačević rekao je Tanjugu krajem jula da očekuje da će do kraja avgusta početi izgradnja servisne saobraćajnice koja će voditi od Grmeča do parcele buduće Sinofarmove fabrike vakcina na lokaciji Soko salaš.\nDodao je da prema planu prve vakcine iz ove fabrike treba da izađu krajem godine.\nPrethodni tekstSvečano otvorena muzička konferencija ”Kultura – poveznica Srbije i sveta”\nSledeći tekstZemun fest: Otvaranje večeras na Velikom trgu, program je besplatan


► U Kini 150 novih smrtnih slučajeva od koronavirusa\nBroj umrlih zabeleženih u poslednja 24 časa predstavlja primetno pogoršanje posle 97 umrlih u nedelju.\nNacionalna zdravstvena komisije je takođe danas saopštila da je u poslednja 24 časa potvrđeno 409 novoobolelih, od kojih je samo 11 van Hubeja. Ta brojka predstavlja znatan pad dnevnih novih zaraženih posle gotovo 650 prijavljenih u nedelju, i time se dovodi do preko 77.000 ukupno zaraženih u kontinenalnoj Kini, van kineskih autonomnih teritorija Hongkonga i Makaoa.\nU Italiji je juče umrla jedna starija osoba obolela od raka koja je dobila koronavirus što je povećalo na tri ukupan broj mrtvih u zemlji gde je zaraženo 149 ljudi. Velike mere ograničenja kretanja uvedene su na severu Italije.\nEpidemiolog Predrag Kon izjavio je da i pored činjenice da je u prethodna 24 časa u Srbiji zabeležen do sada najveći broj smrtnih slučajeva u vezi sa koronavirusom, trenutna situacija u vezi...


Arifi: Tehnički dijalog sa Srbijom "mrtav" | Radio Kosovska Mitrovica\nArifi: Tehnički dijalog sa Srbijom “mrtav”\n4. October, 2018 13:12 |\nOd marta ove godine u Briselu nije realizovan nijedan sastanak između Beograda i Prištine u okviru tehničkog dijaloga.\nGlavni razlog blokiranja ovog dijaloga je srpska strana, koja nije sprovela sporazume sa Kosovom, a samim tim i Sporazum o energetici, naveo je Avni Arifi. Oni tvrde da neće nastaviti pregovore, ako se ne primeni Sporazum o Zajednici srpskih opština.\nŠef kosovske delegacije u tehničkom dijalogu između Kosova i Srbije Avni Arifi je izjavio za “lajmi.net” da je dijalog “umro” u trenutku kada srpska strana nije prihvatila da sprovede preostale sporazume.\n“Tehnički dijalog je ‘umro’ u trenutku kada je došao red na Srbiju da sprovede preostale sporazume. Od marta srpska strana blokira tehnički dijalog uz odobrenje Brisela, izjavio je Arifi za “lajmi.net”.\nPrema njegovim rečima, Srbija sa takvim ponašanjem pokazuje da je ista, kao što je bila i 90-ih godina.\n“Ponašanje Srbije u tehničkom dijalogu pokazalo je da Srbija uopšte nije zainteresovana za dijalog, ali je zainteresovana da obmanjuje svakog da je navodno miroljubiva, ali u stvari to je ista Srbija 90-ih”, rekao je Arifi.\nArifi je istakao da je vlada Aleksandra Vučića nastavak vladavine Slobodana Miloševića, i kako je rekao, ono što nije uspeo da ostvari Milošević, nastoji da postigne Vučić, ali da to on radi drugačijom metodom.


Konferencija AHK i GIZ - Potaknuti saradnju škola i firmi kao mjesta učenja - Akta.ba\nKonferencija AHK i GIZ - Potaknuti saradnju škola i firmi kao mjesta učenja\n15.12.2017. 07:55 / Izvor: Fena\nPraksa razvijenih zemalja sa kvalitetnim stručnim obrazovanjem ukazuje na potrebu čvršće saradnje između škola i preduzeća kao mjesta učenja – istaknuto je jučer u Sarajevu na konferenciji posvećenoj unapređenju stručnog obrazovanja.\nNa konferenciji koju je organiziralo Predstavništvo njemačke privrede u BiH (AHK), u saradnji sa njemačkim GIZ-om, predstavljena su iskustva iz Savezne Republike Njemačke, kao i primjeri dobre prakse u BiH.\n"U Njemačkoj je taj vid obrazovanja organiziran na taj način da učenici koji pohađaju strukovno obrazovanje sklapaju ugovore sa preduzećima u koja idu na praksu i većinu sedmice provode u tom preduzeću", izjavila je Brigitte Heuel-Rolf iz GIZ-a.\nPutem sistema industrijskih i trgovačkih komora, kako je dodala, preduzeća utiču na sadržaj obrazovanja, kao i na sadržaj ispita koji se na kraju polažu. Kako je navela Heuel-Rolf, to je različito u pojedinim branšama, međutim, generalno se može može reći da 75 posto troškova ovog vida obrazovanja snose preduzeća.\n"To je sistem koji se razvijao vijekovima, a ono što se ovdje pokušava uraditi nije prenošenje cijelog sistema u bh. kontekst, već da se preuzmu neki njegovi dijelovi koji su ovdje primjenjivi. Najvažnije što se ovdje treba uraditi jeste povećanje praktične nastave, te povećanje učešća preduzeća u određivanju nastavnih sadržaja i ispita koji se polažu", dodala je Heuel-Rolf.\nNaglasila je potrebu uske saradnje između srednjih škola i preduzeća, direktno ili preko određenih komora i edukacija. Dodala je da se zahvaljujući pilot projektu stručnog obrazovanja u HNK, ovaj sistem već provodi u pojedinim školama u Mostaru, a to se nastavilo raditi i na nekim drugim lokacijama kao što su Goražde i Gradiška.\nJan Ebben iz AHK je kazao da je veoma važno da škola i preduzeća sarađuju u sklopu stručnog obrazovanja.\n"Predstavnici škola i preduzeća nas pitaju koji su prvi koraci, odnosno odakle početi. Zato smo i organizirali ovu konferenciju, u smislu poboljšanja njihove saradnje i organizacije same prakse", kazao je Ebben.\nIz evropskog fonda 4,4 mil. eura: Bespovratna sredstva za bh. poljoprivrednike\nPotrebno razvijati sistem dualnog obrazovanja\nBiH korak bliže izradi integrisanih Nacionalnih energetskih i klimatskih planova\nAHK bh. kompanijama dodijelio nagrade za stručno obrazovanje 2018/19\nGIZ podržava izradu integrisanih Planova za energiju i klimu u BiH i regiji\nDualno obrazovanje mora biti glavna misija cijelog društva\nStudijsko putovanje u Bavarsku za metaloprerađivače iz BiH i Srbije\nMilionski posao: Hoće li se njemački "babybay" krevetići proizvoditi u Kaknju?\n"Triple Win" objavio datume za novi krug intervjua za rad u Njemačkoj\nEU4Business: U januaru prvi javni poziv za dostavljanje projektnih prijedloga\nGIZ ORF-EE pokreće još jedan projekt održive urbane mobilnosti u zemljama JIE\nPrivrednici iz BiH naredne sedmice izlažu na dva priznata sajma u Njemačkoj


Drvna industrija: Borba za konkurentnost se nastavlja - Akta.ba\nDrvna industrija: Borba za konkurentnost se nastavlja\n30.06.2010. 16:29 / Izvor: eKapija.ba\nDrvna industrija, iako jedina grana privrede u BiH koja ostvaruje suficit, u 2009. bila je suočena s padom izvoza od 12 posto. Zbog toga su nedavno predstavnici Grupacije ove industrije pri VTK od nadležnih ministarstva tražili da se sagledaju mogućnosti davanja poticaja drvnoj industriji, te osiguravanja povoljnih kreditnih sredstva za pripremu izvoza.\nZoran Vuković, direktor banjalučkog preduzeća INTERFOB Consulting, koje se bavi menadžmentom i konsaltingom u drvnoj industriji, kaže da se velika većina bh. kompanija iz ove oblasti bori za osnovno preživljavanje jer se susreću s problemima naplativosti potraživanja, smanjenja cijene kao i potražnje drvnih proizvoda na tržištu. Sve to, kaže, direktno utiče na preduzeća kao i radnike istih.\n"Kompanije se snalaze na razne načine da opstanu, tako da će nakon ove krize ostati samo preduzeća koja su najjača i najsnalažljivija", smatra Vuković.\nKao glavne prepreke u postizanju konkurentnosti drvne industrije na stranom tržištu Vuković ističe visoku cijenu ulazne sirovine, nedostatak certifikata i standardizacije proizvoda, te nedostatak adekvatnog i dobro obučenog kadra. Osim toga otežavajuća okolnost za postizanje bolje konkurentnosti je zastarjela i nefleksibilna proizvodnja sa malim kapacitetima kao i sporadična upotreba novih tehnologija kao što su automatizovane proizvodne linije i CNC mašine i obradni centri.\nIpak, kaže da je pozitivno to što sve više pojedinaca, odnosno, preduzeća preduzimaju konkretnije korake u rješavanju gore navedenih problema jer vide svoju dugoročnu šansu na stranom tržištu.\nTakođer, kod kompanija u drvnom sektoru je kaže, sve više prisutna svijest o prednosti upotrebe novih tehnologija, automatizovanih sistema, novih software-a, CNC mašina. "Može se reći da su one sve više otvorene za saradnju kada su nove tehnologije u pitanju jer od toga često zavisi egzistencija same kompanije", kaže Vuković.\nIz tog razloga je Interfob pokrenuo inicijativu za otvaranje prve laboratorije za ispitivanje drveta i drvnih konstrukcija u BiH čija realizaciji je u toku. Vuković kaže da se aktivnosti za osnivanje ove laboratorije sprovode kroz II FAZU projekta pod nazivom Projekat LAB. Ova faza, kaže, podrazumijeva nabavku osnovne opreme za ispitivanje drveta i namještaja, kao i pronalazak prostora i mogućih sufinansijera za osnivanje ove jedinstvene laboratorije u BiH.\nTrenutno rade na završnoj fazi izrade elaborata za Drvno-tehnološki centar (DTC) Banja Luka u čijem sklopu je planirana ovog laboratorija. Ove aktivnosti provode u saradnji sa Gradskom razvojnom agencijom Banja Luka-CIDEA. Pregovaraju i sa FIRMA Consortiumom (projekat finansira USAID i SIDA) da sufinansiraju akreditaciju i certifikaciju laboratorije i/ili ostale aktivnosti jer su zvanično uključeni u akcioni plan FIRMA projekta kao jedan od strateških subjekata koji je inicirao i implementira projekat LAB.\nDobre perspektive za razvoj\nI pored svih problema s kojima se drvna industrija susreće Vuković smatra da ova grana ima dobru perspektivu, te da će ona biti sve bolja jer se sve više potiče finalizacija proizvoda kao i certifikacija preduzeća, te uvođenje novih tehnologija kao i obučavanje novog i postojećeg kadra. Jedna od prednosti koje imamo u ovoj oblasti su tradicija proizvodnje, dobri sirovinski resursi i finansijski povoljna radna snaga. Sve to bi uz određene organizacione promjene, uvođenje novijih tehnologija i doobuke kadra moglo dovesti do toga da ovo bude pokretačka snaga države.\n#poticaji drvnoj industriji\n#potražnja drvnih proizvoda\n#automatizovana proizvodna linija


Bjelašnica dobija još 35 apartmana do kraja 2020.\nBjelašnica bi krajem ove godine trebalo da bude bogatija sa još 35 apartmana površine od 44 do 75 m2. Investitor je sarajevska firma Telinvest koja u izgradnju ovog apartmanskog objekta ulaže oko 5 mil KM.\nDirektor Telinvetsa Suad Hasanbegović kaže za eKapiju da je realizacija projekta apartmanskog objekta u Babinom Dolu na Bjelašnici počela u maju ovde godine kada su na licitaciji od općine Trnovo kupili zemljište za izgradnju.\n"Od tada traju aktivnosti na ishođenju urbanističke dozvole, raznih saglasnosti potrebnih za dobijanje građevinske dozvole i izrada idejnog i glavnog projekta. Takođe smo, u sklopu odobrenja za izvođenje pripremnih radova na gradilištu, otpočeli sa radovima širokih otkopa i nivelacije terena. Do sada smo uradili 80% ovog posla" - objašnjava nam Hasanbegović.\nDodaje da je lokacija budućeg objekta, bruto površine 4.065 m2, preko puta apartmana Srebrna lisica.\n"Budući vlasnici će imati divan, otvoren pogled na Babin Do i skijališta, kao i na već izgrađene objekte na Bjelašnici II. Direktno iz objekta će se moći na skijama pristupiti do staza i ski liftova, a isto tako će se na skijama moći vratiti do objekta."\nDirektor Telinvesta ističe da će se u izgradnji koristiti najsavremeniji materijali koji odgovaraju planinskim uslovima.\n"Biće ugrađena vanjska Schuco aluminijska bravarija sa troslojnim staklom, kao i kvalitetna unutrašnju stolarija. Podne obloge će biti urađene sa kvalitetnim parketima, a u kupatilima će biti ugrađena talijanska keramika sa sanitarijama. Svaki apartman će imati mogućnost ugradnje kamina.\nObjekat će imati 34 garažna mjesta na dvije suterenske etaže, kao i 8 natkrivenih parking mjesta ispred objekta. Takođe, budući vlasnici će imati i 35 skijašnica smještenih u suterenu."\nCijena kvadrata se kreće od 3.000 do 3.200 KM sa PDV-om, u zavisnosti od spratnosti i položaja apartmana, objašnjava Hasanbegović.\n"Cijena ostaje ista i kada objekat bude gotov iz razloga što smo mi zatvorili kompletnu konstrukciju finansiranja i nećemo raditi finansiranje iz predprodaje".\nHasanbegović nam kaže da je završetak izgradnje apartmantskog objekta planiran za kraj 2020.\n"Zbog trenutne situacije sa virusom korona radovi će se odvijati otežano, a možda će se morati i zaustaviti. Zbog toga je vrlo vjerovatno da ćemo morati i pomjeriti rok završetka objekta".\nDodaje da su u vandrenim situacijama ljudi oprezni sa ulaganjima i trošenjem novca, što je, kako kaže, sasvim razumljivo, pa i prodaja ide usporeno.\nNastavak aktivnosti na izgradnji poslovno-sportskog centra Trnovo\t02.04.2020\nBjelašnica dobija još 35 apartmana do kraja 2020.\t25.03.2020\nGdje će se graditi zgrada MUP-a?\t23.03.2020\nVIDEO - Trenutno stanje na gradilištu Bingo Centra u Sarajevu\t14.03.2020\nGradska banja u Mostaru godinama čeka sanaciju\t11.03.2020\nVidikovac na Trebeviću u funkciji do kraja godine\t09.03.2020\nVIDEO - Projekat koji će promijeniti izgled Zenice\t05.03.2020\nPrivode se kraju radovi na izgradnji objekta vrtića „Razigrani dani“\t04.03.2020\nŠta vlasnik Sunnylanda planira graditi na Igmanu\t04.03.2020\nPočela gradnja novog salona namještaja Ećo Company vrijednog 6 mil KM\t02.03.2020


Negotin: Obeležena devetnaestogodišnjica od NATO bombardovanja | TV Istok\nDevetnaestogodišnjicu od NATO bombardovanja naše zemlje obeležili su borci članovi Udruženja boraca i Sekcije ratnih jedinica u Negotinu. Oni su pred novoizgrađeno spomen obeležje poginulim borcima u ovim ratovima položili vence i cveće. Vence su položile i delegacije lokalne samouprave, kao i članovi porodica poginulih vojnika. Ovim povodom predsednik opštine Negotin Vladimir Veličković organizovao je prijem za delegaciju negotinskog SUBNOR-a, kao i predstavnike Republičkog uduruženja boraca, Kluba generala Srbije i članove porodice negotinskog generala Ljubiše Stojimirovića. U obeležavanje ovog značajnog datuma naše novije istorije uvršten je i četvrti po redu Memorijal Generala Ljubiše Stojimirovića .\nPrevious : U Zaječaru održano opštinsko takmičenje iz srpskog jezika i književnosti\nNext : Bor: Ustanova „Centar za kulturu opštine Bor“ najavljuje bogat program u toku 2018


Saopštenje za javnost: Apsolutno netačne tvrdnje o dolasku migranata\nPOČETNA LOKALNE VESTI // POŽAREVAC Saopštenje za javnost: Apsolutno netačne tvrdnje o dolasku migranata\nGradska uprava Požarevac prosledila je medijima saopštenje za javnost koje prenosimo u celosti.\n“Pozivamo građane Požarevca da ostanu mirni i da ne obraćaju pažnju na besmislene i apsolutno netačne tvrdnje da postoji mogućnost formiranja migracionih centara i naseljavanja migranata na teritoriji našeg grada. Smatramo da je apsolutno neprihvatljivo da se na takav način šire dezinformacije i neistine, plasiraju krajnje desničarske ideje, uzbunjuju građani, pozivaju na protestne šetnje i širi panika bez ikakvog razloga.\nPodsećamo da je Republika Srbija, kao sukcesor nekadašnje Jugoslavije jedan od osnivača Ujedinjenih nacija i potpisnica svih konvencija i protokola koji se tiču migranata, izbeglica i garantovanja njihovih prava. Srbija je i u aktuelnoj situaciji sa migrantima zauzela svoj stav i poznato je da u našoj zemlji postoje prihvatni centri za migrante, a takođe je poznato koji su to centri. Takođe, podsećamo da su i nadležni državni organi opovrgli takve tvrdnje.\nPozivamo sve odgovorne za lažno uzbunjivanje javnosti da odmah prestanu sa širenjem lažnih vesti, i da svoje delovanje usmere na rad na prosperitetu našeg grada. Podsećamo da širenje lažnih vesti, pored očiglednog dobijanja „jeftinih“ političkih poena sa sobom nosi i drugu vrstu odgovornosti. Uvereni smo i da će nadležni organi preduzeti sve mere i adekvatne korake ukoliko utvrde da se radi o namernom širenju panike i uzbunjivanju građana.”, navodi se u saopštenju informativne službe kabineta gradonačelnika Požarevca.\nPRETHODNI ČLANAKOd ponedeljka 23. Zimska škola za poljoprivrednike u Požarevcu\nSLEDEĆI ČLANAKVremenska prognoza za ponedeljak 24. februar\nOdržana konstitutivna sednica Lokalnog saveta roditelja u Požarevcu\nUčenici iz Leška sa Kosova u poseti Poljoprivrednoj školi u Požarevcu\nJoš parcela podleže eksproprijaciji u Požarevcu, vlasnici da se jave Gradskoj upravi\nZasedala Skupština Grada Požarevca, bez elektronskog glasanja\nOd danas javna rasprava, Grad Požarevac pozvao građane da učestvuju\nGrad Požarevac poziva na učešće u javnoj raspravi\nGrad nabavlja dva saniteta za službu Hitne pomoći vrednosti 8,3 miliona\nPočinje Međunarodni sajam turizma, Grad Požarevac predstavlja ponudu u petak\nBabakaj 23/02/2020 at 17:52\nGradski oci pristali na spalionicu . Šta je za njih par hiljada migranata. Ako to znači bolje pozicioniranje na političkoj sceni.Ma nema problema…..Stanovi su kupljeni u Beogradu.


Srbija opstala u eliti Dejvis kupa, Krajinoviću pripao dvodnevni maraton!\nNaša teniska reprezentacija nastaviće da nastupa u Svetskoj grupi Dejvis kupa jer je u baražu uspela da, posle velike drame, savlada Indiju sa 3:2 u pobedama. Odlučujući poen "orlovima" doneo je Filip Krajinović koji je, posle dvodnevnog okršaja sa Jukijem Bambrijem, trijumfovao sa 6:3, 6:4, 6:4.\nIpak, Rohan Bopana i Leander Paes su veliki preokretom dobili taj meč (1:6, 6:7(4), 6:3, 6:3, 8:6), potom je Devarman nadigrao Lajovića (1:6, 6:4, 4:6, 6:3, 6:2), pa je na Bambriju i Krajinoviću bilo da odluče da li će Srbija ili Indija proslaviti uspeh u Bangaloru.\nA u tom indijskom gradu kiša je u nedelju uveče prekinula njihov odlučujući duel u drugom setu, i to pri vođstvu našeg tenisera od 6:3, 4:4.\nKada je meč nastavljen, u ponedeljak u ranim prepodnevnim satima po srednjeevropskom vremenu, Filip Krajinović je zaigrao sjajno, sa dva uzastopno osvojena gema osvojio drugi set, a u trećem brejkom krenuo po trijumf, koji je i doneo našoj nacionalnoj selekciji - i dalje učesnici Svetske grupe Dejvis kupa.


Prvog dana od otvaranja crnogorskih granica za građane Srbije, na graničnim prelazima, prema prvim izveštajima, nema većih gužvi.\nUslov za ulazak u zemlju je negativan PCR ili pozitivan rezultat antitela na novi koronavirus dobijen Elisa serološkim testom, ne stariji od 72 sata.\nU Srbiji je moguće obaviti serološke i PCR testove na lični zahtev građana. Cene su 1.200 dinara za serološki test i 6.000 za PCR test.\nPrema rečima Aleksandra Seničića, direktora Nacionalne asocijacije turističkih agencija Srbije, broj ljudi koji bi sredinom avgusta ili krajem meseca letovali u Crnoj Gori, najviše zavisi od toga koji test će biti potreban.\nTrenutno nije moguće predvideti kakvo je interesovanje za ovu destinaciju, ali je preko agencija bilo ugovoreno oko 25.000 turističkih aranžmana.\nUkoliko svi uslovi budu takvi da ne bude velikih prepreka za boravak u Crnoj Gori, možemo da očekujemo da između 5.000 i 10.000 ljudi do kraja avgusta i početkom septembra iskoristi tu mogućnost.\nDržavni sekretar u Ministarstvu turizma Damir Davidović kaže da je za njega ova odluka vladinog Nacionalnog koordinacionog tela – očekivana i da će imati pozitivan efekat na turizam.\nPostoji veliko interesovanje za dolazak turista iz Srbije u Crnu Goru. Odluka o otvaranju granice sa Srbijom je dobrodošla. Ne samo u avgustu, već se nadamo i u septembru i oktobru, i da će biti više poseta sa tog tržišta nego što je bilo u istom periodu prethodnih sezona, priča Davidović.\nAmbasador Srbije u Podgorici Vladimir Božović za Novosti je najavio i da će uskoro biti normalizovan i avio, železnički i drumski saobraćaj između Srbije i Crne Gore. Montenegro erlajns već je objavio da od 19. avgusta obnavlja liniju između Beograda i Podgorice.\nNeki putnici vraćeni\nGranični prelaz Gostun od ponoći je na izlazu iz Srbije prešlo svega sedamdesetak vozila sa nešto više putnika, javlja RTS.\nPut Crne Gore su krenuli samo malobrojni koji su vest o otvaranju granica spremno dočekali. Zbog nejasnoća u vezi sa serološkim testom, mnogi su vraćeni sa graničnih prelaza.\nCrna Gora je otvorila granicu za građane Srbije, Bosne i Hercegovine, Albanije, Severne Makedonije i za državljane Sjedinjenih Američkih Država.\nPingback: Za sada, bez navale srpskih turista u CG - Vugla\n16/08/2020 | 09:07\nPa tesko da ce biti navale. Da bi je bilo potrebno je poverenje u drzavu u koju se putuje. Verujem da ce odredjen broj ljudi koji imaju nekretnine u CG probati da obidje iste i to je to. Na zalost politika izmedju Srbije i CG jako kvari odnose izmedju dva naroda tj po necijem misljenju jednog istog naroda. Razumem i da nekog vredja misljenje da smo isti narod, ali ja licno verujem da sto se osecamo bliskije da ce nam biti i bolje. Zelim CG sto bolju sezonu i ako nisam optimista


Ivančević: Inicijativa Vučića je veliki korak nazad u procesu EU integracija za CG | Kodex.ME\nIvančević: Inicijativa Vučića je veliki korak nazad u procesu EU integracija za CG\nInicijativa predsjednika Srbije, Aleksandra Vučića, da šest zemalja zapadnog Balkana naprave zajedničko tržište je neprihvatljiva za Crnu Goru i bila bi veliki korak nazad u procesu EU integracija, ocijenio je predsjednik Crnogorske, Dragan Ivančević.\n19. 06. 2017 - 11:17 Autor: Kodex\n''Sasvim je jasno da sve zemlje Zapadnog Balkana nijesu na istom stepenu integracionih EU procesa i da Crna Gora značajno prednjači u tom procesu. Svakako da bi uspostavljanje zajedničkog tržišta bio podsticaj za zemlje koje još nijesu počele EU procese ili su na njihovom početku, ali ulazak Crne Gore u ovakav aranžman bi zaustavio naše, već poodmakle procese integracije'', saopštio je Ivančević.\nOvakvu inicijativu, Crnogorska vidi kao pokušaj zaustavljanja Crne Gore u procesu EU integracija.\n''Komentarišući ovu inicijativu, Gordana Đurović je u potpunosti u pravu kada tvrdi da je ovo pokušaj pravljenja ''Balkanskog konvoja'' za ulazak u EU, umjesto slobodnog procesa integracija prema zaslugama, nazvanog ''princip regate'', koji jedino odgovara Crnoj Gori'', kazao je predsjednik Crnogorske.\nSastanak na ovu inicijativu Aleksandra Vučića će se održati 12. jula u Trstu a Ivančević smatra da Crna Gora mora jasno poručiti da je za nju ovakav projekat neprihvatljiv i da treba da se teži isključivo zajedničkom evropskom, a ne balkanskom tržištu van EU.\n''Prihvatanjem ovakve inicijative Crna Gora ne samo što bi značajno usporila svoje EU integracije, već bi usporila, ako ne i zaustavila proces sopstvenog demokratskog preobražaja. Naravno da na evropskom putu postoje različiti izazovi, a i podvale. Ovakva inicijativa nije ništa drugo do pokušaj velike podvale Crnoj Gori'', navodi se u saopštenju.\nNa predsjedničkim izborima Milo Đukanović u Baru ostvario ubjedljivu pobjedu\n21. 04. 2018 - 21:15\nĐukanović: U ponedjeljak krivična prijava protiv Bečića, odgovorili i Lakićeviću\n21. 04. 2018 - 20:03\nOmladina SD-a izabrala predsjedništvo i generalnu sekretarku\n21. 04. 2018 - 19:02\nMilošević: URA neće sklapati predizborne koalicije sa DF-om, njihovi pozivi su licemjerni\n21. 04. 2018 - 18:01


Savet bezbednosti u utorak o Kosovu – Nadlanu.com\nObjavljeno 25. nov 2012. / 09:49:48\nSavet bezbednosti UN u utorak razmatra izveštaj generalnog sekretara UN Ban Ki Muna o Kosovu u kojem ohrabruje Beograd i Prištinu da nastave dijalog uz posredovanje Evropske unije i da primene do sada postignute sporazume.\n“Radujem se nastavku dijaloga i nadam se da može biti stvoren zamah da se Beograd i Priština postepeno, ali sigurno kreću ka normalizaciji odnosa i uspostavljanju trajnog mira u regionu”, naveo je Ban Ki Mun u redovnom tromesečnom izveštaju.\nKako je rečeno agenciji Beta u ministarstvu spoljnih poslova Srbije, na toj sednici koja počinje posle podne po njujorškom vremenu, učestvovaće i šef srpske diplomatije Ivan Mrkić.\nU izveštaju za period od jula do oktobra 2012, Ban Ki Mun ocenjuje da je bilo pozitivnog razvoja u naporima vezanim za primenu sporazuma postignutih u dijalogu uz posredovanje Evropske unije.\n“Pozdravljam uveravanja dobijena od Beograda i Prištine u pogledu njihove spremnosti i posvećenosti nastavku snažnog angažovanja u dijalogu koji vodi EU, rešavanju spornih pitanja mirnim sredstvima i zadržavanju njihove zajedničke evropske perspektive“, naveo je Ban Ki Mun.\nNJUJORK/BEOGRAD, 25. novembra 2012. (Beta)\nNova era u DS: Dragan Đilas danas postaje predsednik\nSavet bezbednosti UN glasa o rezoluciji o MH17\nSednica Saveta bezbednosti UN o Kosovu 10. februara\nSaudijska Arabija odbila stolicu u Savetu bezbednosti


Roboti iz Fonda B92 stigli u OŠ Olga Milošević\nOva obrazovna ustanova dobila pet mBotova, koji se koriste u nastavi informatike\nU akciji Fonda B92 uvođenja programiranja u osnovne škole u okviru kampanje "Bitka za znanje" nabavlja 200 robota za 40 škola.\n"Statistika je jasna - informatička nepismenost nas koči. Da bismo se izborili za bolju budućnost naše dece, potrebno je da im obezbedimo informatičko obrazovanje", navodi se u saopštenju pokretača kampanje Fonda B92. Cilj je da svaka od 1.250 škola u Srbiji dobije dovoljan broj robota, uz pomoć kojih će deca moći da uče da programiraju. Razumevanje bazičnog programiranja, KODiranja, osim što je deo opismenjavanja za 21. vek, uči decu da misle, uči ih kreativnosti i podstiče njihovo samopouzdanje.\nTo su prepoznali u OŠ Olga Milošević u Palanci i participirali u ovom projektu. Roboti, ukupno pet mBotova, su stigli u palanačku obrazovnu ustanovu i već se primenjuju u nastavi informatike, za učenike od 5. do 8. razreda.\nTakodje, učenici OŠ Olga Milošević, sa profesorkom Katarinom Baščarević, će biti učesnici i takmičenja, zajedno sa ostalim školama, koje su dobile robote, pa će najuspešnije obrazovne ustanove biti donirane neophodnim nastavnim sredstvima.


Sutjeska mora da obori „studente“ za ABA 2 - Sportklub\nSutjeska mora da obori „studente“ za ABA 2\nCrna Gora Autor:Svetozar Janičić13. maj. 202119:10\nKošarkaši Sutjeske pobedili su Teodo u Tivtu sa 95:75, pa ih sada samo jedan, ali jako težak korak deli od plasmana u ABA 2 ligu. Naime, Nikšićani će 16. maja, na svom terenu morati da pobede Studentski centar.\nPrevagu na tasu Sutjeske u Tivtu, doneli su Radosav Spasojević sa 22, Đorđe Milošević i Ismet Sejfić sa po 19, odnosno Andrej Vulević sa 11 poena. Kod Teoda, raspoloženi za igru u napadu, bili su Petar Kusovac sa 26, Aleksandar Bulatović sa 15 i Arsenije Vučković sa 12 poena.\nTokom prvog poluvremena vodila se ravnopravna borba, a blaga prednost je bila u rukama Nikšićana – 49:46. Tokom trećeg kvartala, izabranici Velimira Gašića, igrači Sutjeske, pojačali su stepen agresivnosti u odbrani, Radosav Spasojević, Ismet Sejfić i Đorđe Milopević su bili nezadrživi, pa je na semaforu, uoči poslednje četvrtine pisalo 74:59 za Sutjesku.\nDo kraja meča, Nikšićani su dominirali u svim elementima igre, a zatim misli usmerili ka poslednjoj utakmici u šampionatu Crne Gore. Sutjeska će 16. maja ugostiti Studentski centar, koji je nedavno izborio plasman u ABA ligu, a dešavanja u Nikšiću, pomno će pratiti i košarkaši Podgorice.\nPodsećanja radi, Studentski centar je izborio plasman u ABA ligu, Lovćen je siguran učesnik ABA 2 lige, a dilema je da li će se Cetinjanima pridružiti Sutjeska ili Podgorica.\nAko, Nikšićani pobede popularne „studente“ iz Podgorice, „kratkih rukava“ će ostatati Podgorica, u suprotnom, Podgoričani će i naredne sezone igrati u drugom po rangu regionalnom takmičenju.\nKK Sutjeska NikšićKK Teodo Tivat


Novi Sad na tačno mesec dana do titule Evropske prestonice kulture | musicpocket\nTačno mesec dana ostalo je do svečanog otvaranja Evropske prestonice kulture u Novom Sadu, koje je najavljeno za 13. januar 2022. godine. To je simbolično označio gradonačelnik Novog Sada, Miloš Vučević, na brojaču ispred Fondacije „Novi Sad – Evropska prestonica kulture“, na Trgu slobode, koji svakodnevno prikazuje koliko je ostalo do datuma kada će grad poneti jednu od najprestižnijih evropskih titula.\n„Bliži se otvaranje novog poglavlja u knjizi o Novom Sadu koje će snažno doprineti razvoju i ostaviti neizbrisiv pečat na gradu, našoj državi i regionu. U projekat EPK su uključeni ljudi iz Novog Sada, Srbije, Evrope i sveta i spremaju nešto što zaista do sada nije viđeno, ne samo na ovim prostorima, nego i mnogo šire. Možda su druge EPK imale više novca, ali kreativnosti i smelosti sigurno nisu, a to je potvrđeno i sa dve evropske nagrade koje smo dobili prethodnih nedelja. Predstavom na Varadinskom mostu i Tesla svetlosnom galerijom, 31. decembra, u podgrađu Petrovaradinske tvrđave, biće predstavljen narativ koji nas povezuje sa najvećim naučnicima čovečanstva. Pozivam Novosađane da toga dana u 21.00 čas zajedno pređemo Varadinski most i budemo deo te fantastične priče“, rekao je gradonačelnik Novog Sada, Miloš Vučević.\nBrojač koji je postavljen u oktobru, na tačno 100 dana do godine titule, i koji je u prethodnom periodu već okupio najrazličitije domaće i evropske umetnike, predstavnike organizacija i institucija, simbolično je prikazao upravo tu sponu koju je projekat „Novi Sad – Evropska prestonica kulture“ uspeo da napravi između institucionalne i vaninstitucionalne scene, građana, ali i donosioca odluka, uz slogan „Za nove mostove“. Upravo za to povezivanje različitih činioca kulturne scene stigle su i pohvale od Evropske komisije, nakon poslednjeg kontrolnog izveštaja, posle kog je Novi Sad dobio nagradu „Melina Merkuri“.\n„Iskustvo je pokazalo da je za očuvanje uspešnih legata projekta EPK izuzetno važna zainteresovanost i podrška donosioca odluka. Za njihov dalji razvoj još je važnije njihovo suštinsko razumevanje. Uključivši se od kandidature do dobijanja titule, ali i poslednje dve prestižne evropske nagrade u oblasti kulture, gradonačelnik Novog Sada i član Gradskog veća za kulturu garant su da će kultura ostati jedan od stožera razvoja grada i posle godine titule“, rekao je direktor Fondacije „Novi Sad – Evropska prestonica kulture“, Nemanja Milenković.\nJedinstvena umetnička proslava u Evropi, Doček, otvoriće godinu titule Evropske prestonice kulture u Novom Sadu uz program koji će prvi put biti viđen na ovim prostorima. Doček, najbolji evropski trend brend u oblasti kulture, okupiće više od 400 umetnika iz Srbije i čitave Evrope, promovišući nasleđe velikih imena srpske nauke kroz umetnost, koja su dosegnula svetske okvire – Nikolu Teslu, Milevu Marić Ajnštajn, Milutina Milankovića.\nSvečano otvaranje Evropske prestonice kulture, proslava „Zeniteum :: 2022“, slovenačkog avangardnog reditelja Dragana Živadinova, zakazana za 13. januar, za glavne protagoniste takođe će imati velika imena srpske nauke – matematičare Milevu Marić Ajnštajn i Milutina Milankovića. Postavka svečanog otvaranja, na jednog od glavnih gradskih bulevara, kod Banovine, arhitektonsko-multimedijalni poduhvat je koji u Srbiji do sada nije rađen.\nProgrami u okviru Dočeka planirani su i 12. kao i 14. i 15. januara, a detaljne informacije, lokacije i satnicu, kao i program za 2022. godinu, možete pronaći na sajtu Novi Sad – Evropska prestonica kulture.\nFoto M. Pudić


Vesti online / Sport / Košarka / Zvezdini klinci deklasirali vršnjake iz Partizana\nZvezdini klinci deklasirali vršnjake iz Partizana\nU meču 2. kola grupe A kvalifikacionog turnira Evrolige, koji se održava u Beogradu, juniori Crvene zvezde su savladali ekipu Partizana sa 85:56 (21:17, 21:13, 23:10, 20:16).\nI mladi Zvezdaši bolji od večitog rivala\nCrveno-beli su do druge pobede (u 1. kolu savladali Ludvigzburg 79:57) došli prilično lako i tako gotovo obezbedili plasman u finale pošto će se u poslednjoj rundi sastati sa Romom koja je poražena od nemačkog tima (71:56).\nZvezdu su do pobede vodili Aleksa Uskoković sa 22 poena i po četiri asistencije i ukradene lopte, zatim Vuk Đorđević koji je dodao 16 poena i Zoran Paunović sa 10 poena. Na drugoj strani jedini sa dvocifrenim učinkom bio je Stefan Adžić sa 12 poena.\nDomaćin turnira će se plasirati u finale, koje je na programu u nedelju, čak i u slučaju da bude poražen od Rome do 18 poena razlike. Taj meč je na programu od 14 sati.


"East Capital" stigao do 2,5% akcija "Jedinstva" iz Sevojna - Gradjevinarstvo.rs\n"East Capital" stigao do 2,5% akcija "Jedinstva" iz Sevojna\nŠvedski investicioni fond East Capital stigao je do 7. pozicije u vlasničkoj strukturi proizvodno-montažnog preduzeća Jedinstvo iz Sevojna nakon što je protekle sedmice kupio novih 2.000 akcija ove kompanije po ceni od 6.100 dinara.\nRanije, u 2010. godini, ovaj veliki portfeljni investitor ušao je među najveće akcionare Jedinstva stičući veću količinu akcija od strane same kompanije koja je po ceni od 7.000 dinara prodavala akcije iz vlastitog portfelja. Najveći akcionari Jedinstva su menadžeri i sami zaposleni, a trenutno se od inostranih investicionih fondova u vlasničkoj strukturi nalazi jedino švedski investitor.\nJedinstvo je u protekloj poslovnoj godini zabeležilo konsolidovani poslovni prihod od 4,2 milijarde dinara, dok je konsolidovani neto dobitak iznosio 489,4 miliona dinara. Po poslednjoj ceni od 6.100 dinara, tržišna kapitalizacija ove kompanije iznosi 1,86 milijardi dinara (18,6 miliona evra).


Novi Pazar: Podsticaj preduzetnicima - Sandžak Haber - Sandžačke Internet Novine\nNaslovna Vijesti Biznis Novi Pazar: Podsticaj preduzetnicima\nNovi Pazar: Podsticaj preduzetnicima\nVlada Republike Srbije je 2016. proglasila godinom preduzetništva i za različite projekte u toj oblasti izdvojila preko 16 milijardi dinara. Prva u nizu tribina o preduzetništvu održana je danas u Novom Pazaru. Sa ciljem da državne institucije približe lokalnim preduzetnicima i predoče im različite mogućnosti, na koji način mogu unaprediti sopstveni biznis, tribinu o preduzetništvu organizovala je Uprava grada Novog Pazara.\n”Namera Vlade je da od službeničkog društva, koje je i dalje na snazi, napravi jedno preduzetničko društvo, što je u Novom Pazaru, s obzirom na preduzetničku tradiciju lakše učiniti”, rekao je na ovoj tribini potpredsednik Narodne skupštine prof.dr Vladimir Marinković.\nOn je ocenio da je lokalna smouprava veoma posvećeno radila, napravila dobru infrastrukturu i stekla dobre pozicije kada je u pitanju saradnja sa državnim institucijama, te da su se stekli uslovi za, kako je kazao, drugu fazu koja podrazumeva privredno jačanje i nova radna mesta.\nNa tribini su predstavljeni su i različiti podsticajni programi Nacionalne službe zapošljavanja. O tome je govorio direktor Filijale Nacionalne službe zapošljavanja u Novom Pazaru Nihat Biševac.\nPoruka dokazano uspešnih preduzetnika je – udruživanje u klastere i zajednički nastupi na trećim tržištima. To je prisutnim lokalnim privrednicima poručio direktor preduzeća ”Biomelem” Zoran Ilić.\n”Današnja tribina je nagoveštaj jednog potpuno novog pristupa prema privatnim preduzetnicima, koji sui najveći poslodavci”, ocenio je novopazarski preduzetnik Merfaz Kurtanović.\nPrethodni tekstNovi Pazar u polufinalu Futsal kupa Srbije\nSledeći tekstJanković: Kancelarija u Novom Pazaru nije ispunila očekivanja


Olimpijada u Pekingu 2008. - Страница 2 - :: Forumi Tvorca Grada ::\n„Jelena je bila na terapijama do jedan sat ujutru i sada se ne dovodi u pitanje nastavak njenog učešća na olimpijskom turniru”, rekao je agenciji Beta selektor srpskog Fed kup tima Dejan Vraneš.\nПорукаод Anatema » 12 Авг 2008, 15:10\nHrvatska je deklasirala Srbiju u drugom kolu gupe B olimpijskog turnira u Pekingu - 11:8 (1:3, 4:1, 4:1, 2:3).\n„Delfini” su prvu četvrtinu odigrali odlično, stekli prednost od dva gola, koju su mogli i da uvećaju, ali nisu, a onda su ih u nastavku „barakude” izujedale.\nOd početka druge četvrtine u bazenu je postojao samo jedan tim - tim Ratka Rudića.\n„Kockaste” je pokrenuo mladi Joković sa dva pogotka, kojima je doneo izjednačenje, zatim su Hrvati projektilom Baraća prešli u vođstvo, a kasnije su koristili svaku priliku da prednost uvećaju.\nA imali su takve prilike. Značajno su popravili realizaciju igrača više. Iz takvih situacija su postigli šest od osam golova u drugoj i trećoj četvrtini kada su i prelomili rezultat i presudili pobednika.\nZa razliku od njih, igrači Dejana Udovičića bili su nemoćni da u odbrani zaustave Jokovića, Baraća i „brkate” drugove, a u napadu i kada bi se izborili za šut, zaustavljao ih je okvir gola.\nU trećoj četvrtini srpski vaterpolisti tri puta su pogodili prečku i jednom stativu.\nU finišu utakmice su „delfini” sa tri uzastopna pogotka ublažili poraz.\nNajzaslužniji za ubedljivi trijumf Hrvata bili su Joković i Barać sa po tri gola, dok se na drugoj strani Šapić četiri puta upisao u strelce (jednom iz peterca).\n„Vatreni” su tako došli nadomak direktnog plasmana u polufinale, ukoliko posao u grupi B odrade prema očekivanjima i budu prvi, a Srbima predstoji da u duelu sa Amerikancima (četvrtak, 4,50) odluče o drugom mestu, koje vodi u četvrtfinale.\nSrbija - Hrvatska 8:11 (3:1, 1:4, 1:4, 3:2)\nSRBIJA: Šefik, Prlainović, Gocić, Udovičić 2, Savić, Pijetlović, Rađen, Filipović, Ćirić, Šapić 4, Vujasinović 1, Peković, Soro.\nHRVATSKA: Vićan, Burić 1, Bušlje, Vrdoljak, Kunac, Joković 3, Smodlaka 2, Đogaš 1, Marković, Barać 3, Hinić 1, Bošković, Pavić.\nTabela: SAD i Hrvatska po 4, Srbija 2, Nemačka (-1), Kina (-1), Italija bez bodova.\nOdbojkaši izgubili i od Brazila\nU drugom kolu B grupe Olimpijskog turnira za odbojkaše reprezentacija Brazila je u Pekingu savladala Srbiju sa 3:1 (25:27, 25:20, 25:17, 25:21). Srpski reprezentativci su u nedelju u prvom kolu poraženi i od Rusije rezultatom 3:1.\nSledeću utakmicu najbolji odbojkaši Srbije igraju u četvrtak 14. avgusta protiv Poljske.\nKao i u meču protiv Rusije, reprezentacija Srbije je dobro počela utakmicu i osvojila prvi set 27:25, ali je nakon toga Brazil zaigrao bolje i zasluženo pobedio.\nU drugom setu rezultat je bio 25:20 za Brazil a u trećem 25:17. Poslednji set bio je najneizvesniji do pred kraj, kada je Brazilcima pošlo za rukom da se „odlepe” i stignu i do četiri meč lopte, od kojih drugu koriste, i postavljaju konačni rezultat 25:21.\nČavić sjajan na 100m slobodno!\nMilorad Čavić na impresivan način se plasirao u polufinale trke na 100 metara slobodnim stilom!\nNajbolji srpski plivač zauzeo je drugo mesto u svojoj kvalifikacionoj grupi, pri čemu je popravio nacionalni rekord za čak 99 stotinki.\nIako je plivao u osmoj stazi, rezervisanoj za autsajdere, stigao je na cilj za 48,15 sekundi, što je šesto vreme u svih devet grupa.\nPrvi u Čavićevoj grupi bio je Kanađanin Brent Hejden (47,84), a iza njega su ostali aktuelni prvak sveta, Italijan Filipo Manjini, kao i Džejson Lezak, član šampionske štafete SAD 4x100 metara slobodno!\nBolja vremena imali su još svetski rekorder, Australijanac Imon Saliven, Šveđanin Štefan Nistrand, Holanđanin Piter Van den Hugenband i Francuz Alen Bernar.\nPolufinalne trke na programu su u sredu od 4.03 časa ujutru po centralnoevropskom vremenu, odnosno 10.03 po lokalnom.\nПорукаод Mustra » 12 Авг 2008, 15:16\nПорукаод Anatema » 12 Авг 2008, 19:27\nSlazem se....gledajuci sve ipak smo mi bolji od njih\nПорукаод koen » 12 Авг 2008, 20:51\nAko gledamo šta su sve vaterpolisti učinili za Srbiju onda nisu zaslužili ovako oštru ocenu. Međutim, izgubiti od Hrvata, gde smo u svim elementima igre bolji od njih, znači samo jedno. Visoka forma vaterpolista je tempirana za evropsko prvenstvo gde su postigli maksimum i u finalu izgubili od Montenigersa zahvaljujući potkupljenim sudijama.\nIsto se odnosi i za odbojkaše.\nNe bih da izigravam proroka, ali mislim da ćemo od ove dve ekipe popiti još gorkih pilula na Olimpijskim igrama.\nDaj Bože da se varam.\nПорукаод Sky Seeker » 13 Авг 2008, 11:33\nJasna Šekarić bez finala\nReprezentativka Srbije u streljaštvu Jasna Šekarić nije uspela da se plasira u finale Olimpijskih igara u disciplini malokalibarski pištolj 25 metara. Šekarićeva je u kvalifikacijama zauzela 21. poziciju, sa 578 krugova, 12 manje od vodeće Gundegmae Otrijade iz Mongolije, koja je rezultatom od 590 krugova izjednačila olimpijski rekord.\nNajuspešnija srpska olimpijka zabeležila je 4 kruga manje od rezultata koji bi joj doneo plasman na osmu poziciju i mesto u finalu.\nPosle prvog dela takmičenja, Jasna je bila na 34. poziciji, sa 285 krugova (96, 95, 94). U nastavku je uspela da smanji zaostatak za vodećim takmčarkama, hicima od 99, 98 i 96 krugova, što, ipak, nije bilo dovoljno za finale.\nU istoj disciplini Šekarićeva je osvojila jednu od pet olimpijskih medalja, bronzu na Olimpijskim igrama u Seulu pre 20 godina. Ostale medalje osvojila je u disciplini vazdušni pištolj 10 metara, u kojoj je u nedelju u finalu zauzela šesto mesto.\nПорукаод Sky Seeker » 13 Авг 2008, 11:34\nSedmo mesto Frisa nije neuspeh\nRvački reprezentativac Srbije Kristijan Fris osvojio je sedmo mesto u kategoriji do 55 kilograma na 29. Olimpijskim igrama. Fris je tokom takmičenja ostvario skor od dve pobede i dva poraza. Nastup u Pekingu, Fris je počeo pobedom protiv Ukrajinca Jurija Kovala, koga je savladao sa 3:1 (10:7) i bez većih problema je izborio plasman među 16 najboljih.U sledećem kolu Fris je, međutim, ubedljivo, bez ijednog osvojenog poena, poražen od Rusa Nazira Mankijeva sa 3:0 (10:0).\nS obzirom da je Mankijev, koji je na kraju osvojio zlatnu medalju, nastavio da niže pobede, on je sa sobom u repesaž povukao i Frisa.\nU prvom kolu repesaža 24. godišnji reprezentativac Srbije pobedio je, sa 3:1 (5:1) četiri godine mladjeg Uzbekistanca Ildara Hafizova, koji u\nprvom kolu poražen od Mankijeva.\nU sledećoj borbi u repesažu Fris je imao isuviše teškog provinika, trostrukog svetskog šampiona Iranca Hamida Sorjana, pa je izgubio sa 3:1 (6:1) i okončao san o olimpijskoj medalji.\nSelekotr rvačke reprezentacje Milorad Dokmanac izjavio je da je zadovoljan sedmim mestom koje je osvojio Fris, ali da i dalje misli da naš takmičar poseduje kvalitet za olimpijsku medalju.\n"Očekivali smo mnogo na ovom takmičenju. Posle poraza u osmini finala Fris je dobio drugu šansu, ali je u aktuelnom svetskom šampionu Irancu Sorjanu imao preteškog protivnika. Konkurencija je bila izuzetno jaka i ovo je, ipak, dobar rezultat", rekao je Dokmanac.\nOn je podsetio da je Fris ove sezone dugo vukao neugodnu povredu.\n"Pred Olimpijske igre imao je dva pripremna perioda i nije imao ni jednu ozbiljnu proveru. Nakon sjajne prošle godine, kada je osvojio bronzana odličja na prvenstvima sveta i Evrope, danas mi je izgledao dosta istrošeno i to je sigurno posledica te povrede", zaključio je Dokmanac.\nDrugi predstavnik Srbije u rvanju na Olimpijskim igrama Davor Štefanek u kategoriji do 60 kilograma takmičenje je završio već posle prve borbe i osvojio je ukupno 15. mesto u konkurenciji 20 takmičara.\nTopići na naslovnoj strani magazina\nBračni par Biljana i Dragutin Topić predstavljeni su na naslovnoj strani magazina Olimpijskog sela u Pekingu. U opširnom intervjuu, Topići su govorili o utiscima o Olimpijskom selu, a predstavljene su i njihove sportske karijere. Autorima je, ipak, izuzetno zanimljiva bila priča o njihovom braku.\nTopići su smešteni u istoj sobi, ali su, prema njihovim navodima, manje posvećeni jedno drugom, jer im je prioritet nastup na ovim Olimpijskim igrama.\nDragutin Topić će se takmičiti u skoku uvis, a Biljana Topić u troskoku.\nПорукаод Sky Seeker » 13 Авг 2008, 11:35\nJevtić: "Samo da budem u prvih 10"\nSrpska maratonka Olivera Jevtić izrazila je nadu da će olimpijsku trku u Pekingu uspeti da završi na "jednocifrenom" mestu. "Nadam se da ću biti zdrava i da ću završiti maraton u Pekingu. Dobar rezultat bi bio da na trci budem 'jednocifrena'. Htela sam da u Peking stignem što svežija i zato tek danas putujemo na Igre", rekla je Jevtićeva na konferenciji za novinare u Beogradu.\nJevtićeva je istakla da je sa svojim trenerom Slavkom Kuzmanovićem odlično obavila završne pripreme na Kopaoniku.\n"Obavili smo odlične pripreme, ali ne znam kako će mi se telo ponašati na 25. ili 30. kilometru. Na Igrama u Atini sam već na 30 kilometru razmišljala o medalji, a onda sam imala bolove u stomaku i na kraju sam trku završila na šestom mestu", dodala je ona.\nTrener Jevtićeve Slavko Kuzmanović izrazio je očekivanje da će srpska maratonka u Pekingu pobediti sebe, vremensku razliku i teške uslove.\n"Trka počinje u dva sata po srednjeevropskom vremenu i ne znam kako će se njen organizam ponašati. Dobro smo obavili pripreme i sve prethodne trke koje je trčala su bile zalet za završne pripreme. Peking je nešto drugo, a mi nemamo dobro iskustvo sa trkama u Japanu i uopšte na istoku", rekao je Kuzmanović.\nKuzmanović je zahvalio preduzeću Beogradski maraton na ispraćaju srpske maratonke.\nDirektor preduzeća Beogradski maraton Dejan Nikolić poželeo je Oliveri Jevtić sreću i izrazio nadu da će ostvariri dobar rezultat u Pekingu.\nMaratonska trka u ženskoj konkurenciji na programu je nedelju, 17. avgusta u dva sata po srednjeevropskom vremenu.\nПорукаод Sky Seeker » 13 Авг 2008, 11:36\nĐukić: "Argentina nije nepobediva"\nSelektor fudbalske reprezentacije Srbije Miroslav Đukić ocenio je da je selekcija Argentine glavni favorit za osvajanje zlatne medalje, ali da ta ekipa nije nepobediva. "Argentinci nisu nepobedivi, sigurno je da su favoriti za osvajanje olimpijskog zlata. Tamo igraju fudbaleri koji igraju u najjačim klubovima i najboljim ligama", rekao je Đukić.\nĐukić je istakao da će utakmica protiv Argentine biti dobra prilika da se vidi jačina srpske reprezentacije.\n"Ovo će biti prava prilika da se odmerimo sa njima i vidimo gde se nalazimo u odnosu na njih", dodao je Đukić.\nReprezentacija Srbije u sredu u Šangaju od 13.45 igra treću utakmicu na olimpijskom fudbalskom turniru protiv Argentine.\nU prvom kolu Srbija je zabeležila nerešen rezultat sa Australijom, 1:1, dok je u nedelju 10. avgusta, u drugom kolu izgubila od Obale Slonovače 4:2.\nПорукаод Mustra » 13 Авг 2008, 18:51\nNije, ali za Srbiju jeste\nПорукаод Sky Seeker » 14 Авг 2008, 13:23\nArgentina - Srbija 2:0\nFudbalska reprezentacija Srbije poražena je od Argentine rezultatom 2:0, u trećem kolu olimpijskog turnira. Prvi gol za Argentince postigao je Lavesija iz penala u 13. minutu. Argentina je imala još dve prilike da sa bele tačke pogodi mrežu Srbije, ali je Vladimir Stojković odbranio oba penala Di Mariji, a u 84. minutu iz prekida pobedu od 2:0 Argentini donosi Buonanote. Srbija je pružila solidan otpor argentinskom timu, igrajući mnogo bolje nego protiv Obale Slonovače.\nPrvih deset minuta utakmice proteklo je u dominaciji Argentinaca, koji su na teren izašli bez glavnih zvezda Mesija i Rikelmea. Oni su stvarali prilike na svaka dva minuta, ali su do vođstva stigli posle 13 minuta sa bele tačke, kada je Jovanović faulirao Di Mariju, a Esekijel Lavesi pogodio sa bele tačke.\nOd tog trenutka srpski tim se oslobodio pritiska, napravio nekoliko prilika za gol, ali ih nije iskoristio. Timovi su bili ravnopravni sve do finiša, a podrška sa tribinama u potpunosti je bila na strani Đukićeve ekipe.\nBizarni omanski sudija Abdulah al Hilali poklonio je Argentini dve penal-šanse u 80. minutu. Najpre je umesto žutog kartona Akosti zbog očiglednog simuliranja sa 40 metara presudio da je Tomović načinio penal, a kada je Stojković odbranio prvi udarac Anhelu di Mariji, tražio je da se šut ponovi. Najbolji igrač i kapiten našeg olimpijskog tima ponovo je zaustavio udarac sa bele tačke igraču Benfike.\nOdmah posle toga Stojković je odbranio još jedan opasan udarac rivala, ali je u 84. minutu bio nemoćan kod slobodnog udarca Dijega Buonanotea. U nadoknadi vremena Al Hilali je ponovo oštetio Srbiju, isključivši Duška Tošića zbog drugog žutog kartona, iako realno nije bilo ni faula.\nSrbija je tako završila olimpijski turnir sa jednim bodom, dok Argentina ima sve tri pobede i nastavlja odbranu zlata.\nRadnički stadion u Pekingu. Sudije: Al Hilali (Oman), Al Marzuki (Ujedinjeni Arapski Emirati), Al Gamdi (Saudijska Arabija).\nSrbija: Stojković, Jovanović (od 43' Tomović), Kolarov, Rajković, Smiljanić, D.Tošić, Fejsa, Mrdaković, Živković (od 68' Gulan), Z.Tošić (od 85' Tadić).\nArgentina: Romero, Zabaleta, Gago, Fazio, Sosa (od 68' Monson), Banega, Lavesi (od 73' Akosta), Di Marija, Pareha, Maskerano, Buonanote.\nŽuti kartoni: Živković, Z.Tošić, Gulan, Tomović, D.Tošić (Srbija), Lavezi, Banega, Pareha (Argentina). Crveni karton: D.Tošić (Srbija).\nĐukić: "Kao za vreme Miloševića"\nSelektor fudbalske reprezentacije Srbije Miroslav Đukić izjavio je da je nezadovoljan učinkom tima na Olimpijskim igrama u Pekingu. Srpski tim je u tri utakmice osvojio samo bod potiv Australije, dok je poražen od Obale slonovače, kao i od Argentine. Pošto su srpski reprezentativci od Argentine poraženi sa 2:0, Đukić je rekao da mu je najviše žao zbog propuštenih šansi na turniru, ali i zbog strukture nacionalnog saveza i uporedio je sebe sa žrtvama režima Slobodana Miloševića.\n"Ja sam uvek zastupao interese FSS, a dolazimo u situaciju da me stavljaju na sajt Partizana kao najvećeg neprijatelja. To su radili i\nu Miloševićevo vreme, obeležavali su žrtvu, koja je sutra nestajala. Da li smo mi normalni", zapitao se Đukić u razgovoru sa novinarima posle poraza.\nĐukić je ocenio da dobro radi svoj posao, a da su pojedini funkcioneri saveza povlačili poteze "iz senke".\n"Dobro sam radio svoj posao, a da su ga i drugi dobro radili do ovoga ne bi došlo. Ti ljudi traju sto godina kod nas, oni će će me smeniti i dovesti nekog drugog. Povlačiće poteze iz senke, a ja ne želim nikom od njih da se povinujem. Svoj posao radim pošteno i nemam nikakav interes", istakao je Đukić.\nSelektor Srbije zahvalio se svim igračima, koji su, kako je rekao sprečili brukanja zemlje.\n"Zahvaljujem se igračima, koji su sve učinili. Oni su bili junaci. Postojala je velika šansa da budemo smešni i kao zemlja, da se ne pojavimo jer nemamo igrače. Ipak, ne smatram da treba da se negativna atmosfera prenese na A tim", objasnio je Đukić.\nSelektor Srbije rekao je da je ušao u sukob sa predsednikom FSS Tomislavom Karadžićem zbog zahteva Partizana da se igrači tog tima vrate za utakmicu sa Fenerbahčeom.\n"Došlo je do razmimoilaženja između mene i predsednika, koji je doneo odluku da se pusti Ljubomir Fejsa. Insistirao sam da niko ne može da ide i rekao sam to igračima, iako sam bio nemoćan, pošto je predsednik iznad mene. Igrači su rekli da ili svi idu ili svi ostaju", naveo je Đukić.\nĐukić je dodao da se Karadžić pojavio na utakmici protiv Australije, a da je posle meča sa Obalom Slonovače napustio reprezentaciju, i da se u srpskom fudbalu ne znaju prioriteti.\n"Treba već jednom izneti jedinstven stav. Nije Đukić problem, već mora da postoje prioriteti. Ne mogu da shvatim da nekom u savezu budu prioritet Crvena zvezda ili Partizan. Nikada nisam doživeo da nekoga puste na OI, pa da ga onda vrate kući. To postoji samo kod nas", rezignirano je rekao Đukić.\nSelektor Srbije je kazao da je vreme da se "ne žmuri" na nepoštovanje pravila.\n"Nisam mogao da verujem da ovako može da funkcioniše reprezentacija. Ja samo iznosim činjenice, ja ne mogu da žmurim. Već jednom u\nSrbiji moramo da se naučimo funkcionisanju i poštovanju pravila. Ako hoćete u Evropsku uniju, morate po pravilima. Mi stalno mislimo da postoje neki okolni putevi i rupe. Dok god bude tako bude, imaćemo problema."\nSelektor je zaključio da mu je na samom turniru najviše bilo žao zbog propuštenih šansi reprezentacije, naročito zbog remija protiv Australije.\n''Žao mu je utakmice sa Australijom, trebalo je da pobedimo, i Argentina i Obala Slonovače su bolje ekipe od nas. Nisu svi bili glavama ovde, i neke druge stvari su uticale na našu igru. Moja odgovornost je ono sto se dešavalo na terenu, ovo nije alibi", rekao je Đukić posle meča.\nMeđu igračima se istakao golman Vladimir Stojković, koji je uspeo da Anhelu Di Mariji odbrani ponovljeni penal, ali smatra da njegov učinak nije najbitniji utisak posle neslavnog završetka reprezentacije.\n''Ne zanimaju me penali, sve je to lepo, ali smo izgubili i to mi je glavni utisak sa utakmice", kratko je prokomentarisao Stojković.


Press Online :: Globus :: Gospodo policajci, kultivišite se malo / print=true\nGospodo policajci, kultivišite se malo\nPolicajci u Tadžikistanu od sada će morati da idu u pozorište da bi se "kultivisali", saopštilo je tamošnje Ministarstvo unutrašnjih poslova. Policajci svih činova moraće bar jednom mesečno da idu u pozorište, izjavio je Frans presu portparol tadžikistanskog ministarstva Umardžon Emomali.\n"Odlazak u pozorište treba da podigne kulturni nivo policajaca, a smanjiće im umor tokom teškog i stresnog radnog dana", rekao je Emomali i dodao da će policija u celoj zemlji dobiti program pozorišta i premijere raznih komada.\nPredsednik Tadžikistana Emomali Rahmon, koji vodi zemlju od 1992. godine, naložio je 2015. izgradnju pozorišta vrednog 100 miliona dolara u želji da to bude najveći teatar u centralnoj Aziji.\nTadžikistan je 2012. godine otvorio najveću biblioteku u regionu, ali su vlasti pozvale građane da donesu knjige i popune police.


Objavljeno u kategoriji Intervju na 24.07.2018 19:20:21\nDr. Adnan Hadžimuratović Foto Scsport\n(Patria) - To što je prvi doktor nauka iz oblasti dječije hirurgije u Sarajevu, u posljednjih 25 godina, nije mu pomoglo da nastavi držati nastavu na Medicinskom fakultetu u tom gradu! Doktoru Adnanu Hadžimuratoviću, kao i grupi drugih vrhunskih ljekara nije produžen ugovor na sarajevskom Medicinskom fakultetu. Rezultat je to snažnog utjecaja dijela ljudi iz vrha Stranke demokratske akcije (SDA), koji, govore mnogi pokazatelji, pokušavaju preuzeti potpunu kontrolu nad zdravstvom u Kantonu Sarajevu, kao i obrazovnom sistemom. Sklanjaju one koji nisu politički podobni. Na čelu Kliničkog centra Univerziteta u Sarajevu (KCUS) trenutno je dr. Sebija Izetbegović, supruga predsjednika SDA Bakira Izetbegovića, dok je na čelu Univerziteta profesor Rifat Škrijelj, također kadar SDA.


22-09-2018 12:27 Svet Planeta\nDmitrij Rogozin (Foto: Jutjub)\n„Ruska Federacija ne može sebi da dozvoli ima sporednu ulogu“, rekao je Rogozin na sastanku sa mladim stručnjacima u industriji.\nOn je dodao da će Rusija predložiti novi projekat stanice u blizini Meseca.\n„Da li će ona biti ruska ili međunarodna, to je predmet razgovora“, istakao je Rogozin.\nDirektor „Roskosmosa“ nije isključio mogućnost da i u novom projektu stanice učestvuju Sjedinjene Američke Države. Osim toga, moguće je da se stanica izgradi u saradnji sa zemljama-partnerima u BRIKS-u.\nU septembru prošle godine „Roskosmos“ i NASA su u okviru međunarodnog astronautičkog kongresa u Australiji potpisali memorandum o saradnji u stvaranju međunarodne lunarne orbitalne stanice „Deep Space Gateway“, koja je kasnije nazvana „Gateway — Lunar Orbital Platform“, a nakon sastanka u septembru 2018. godine samo „The Gateway“.\nU okviru projekta Rusiji je predloženo da izgradi pregradu za izlazak kosmonauta na površinu stanice. Proletos je izvor Sputnjika saopštio da ruska strana nije zadovoljna ulogom zemlje u tom projektu. NJoj se predlaže da napravi pregradu prema američkim tehničkim standardima i američkom skafanderu. Od 8. do 15. septembra delegacija državne korporacije „Roskosmos“ učestvovala je na međunarodnom skupu za razmatranje uslova za lunarnu orbitalnu stanicu, koji je održan u Orlandu (SAD). Nakon sastanka strane su se dogovorile da nastave saradnju na izgradnji stanice.\nOVDE pogledajte zašto je Rusija besna na UN.\nIzvor: rs .sputniknews. com


Isplate iz budžeta advokatima treba da se objavljuju, branioci se ne slažu sa tim :: Društvo\nU mišljenju Agencije za zaštitu ličnih podataka donijetom krajem prošle godine navodi se da objavljivanje imena i prezimena advokata i iznosa honorara isplaćenih iz državnog budžeta za odbrane po službenoj dužnosti nije u suprotnosti sa odredbama Zakona o zaštiti podataka o ličnosti, te da je opravdan interes javnosti da zna pomenute podatke.\nIpak, stav advokata nije u saglasnosti sa tim, imajući u vidu da okrivljeno lice koje zbog finansijskih prepreka nema mogućnost da izabere branioca, već mu se isti dodjeljuje po službenoj dužnosti, ukoliko bude pravosnažno osuđeno plaća državi sve troškove koje je ona prethodno izdvojila da plati branioca.\n“S obzirom da smo mi potpuno samostalni i nezavisni i da na svaki prihod plaćamo poreze i na svako rješenje koje dobijemo po službenoj dužnosti i novčani iznos na to rješenje i po jedan primjerak upućujemo Poreskoj upravi. Zato ne mogu da shvatim zbog čega postoji tolika intriga da bi se eventualno o tome pričalo.\nZakon o krivičnom postupku obavezuje sud u slučajevima kada je odbrana obavezna a okrivljeni nije u mogućnosti da angažuje branioca da mu ga odrede po službenoj dužnosti sa spiska Advokatske komore koji se u posljednjih godinu dana apsolutno poštuje, jer se objavljuju spiskovi unaprijed na sajtovma sudova i tužilaštava, pa se tačno zna ko je na redu”, naveo je Begović.\n“Registar advokata, koji sadrži sljedeće podatke: ime i prezime, adresu, broj telefona/fax i e-mail objavljen je na sajtu Advokatske komore, što znači da je isti javno dostupan jer, shodno članu 2 Zakona o advokaturi, advokaturom se mogu baviti advokati, samostalno, u zajedničkoj advokatskoj kancelariji ili advokatskom ortačkom društvu, upisani u imenik Advokatske komore, u skladu sa ovim zakonom.\nZakonom o advokaturi, u članu 15, predviđeno je da visinu naknade za rad advokata za odbrane po službenoj dužnosti utvrđuje Advokatska komora posebnim aktom, uz prethodnu saglasnost Vlade Crne Gore te da se akt kojim se iste utvrđuju objavljuje u Službenom listu Crne Gore”, precizirano je u mišljenju Agencije.\n“Na sajtovima Osnovnog suda u Bijelom Polju i Osnovnog suda u Kotoru, objavljena je informacija ‘Iznosi naknada za odbrane po službenoj dužnosti’ koja sadrže sljedeće podatke: broj predmeta, broj rješenja, ime i prezime advokata i iznos troškova dok je na sajtu Osnovnog suda u Kolašinu objavljeno Rješenje o određivanju naknada advokatu za odbranu po službenoj dužnosti koje sadrži puno ime i prezime advokata, iznos naknade i grad.\nUvid je izvršen i u web sajt Višeg suda u Podgorici na kojem su objavljena Rješenja o postavljanju branioca po službenoj dužnosti koja sadrže ime i prezime advokata i grad. Cijeneći da se u konkretnom slučaju radi o angažmanu po službenoj dužnosti, postoji opravdan interes javnosti da zna koji advokati su angažovani tj. koliki je iznos pojedinačnih honorara, budući da se honorari ne isplaćuju od strane fizičkih ili pravnih lica već iz državnog budžeta”, stoji u mišljenju Agencije.\n“Negdje mu se direktno nameće obaveza da plati branioca ili milom ili silom. A ako nije u mogućnosti da angažuje sopstvenog branioca, onda mu država daje šansu da mu ona obezbijedi branioca kada je obavezna odbrana, i naravno u takvoj situaciji obavezna je i država da mu ga plati. I tada imamo situaciju da čovjek nije u mogućnosti da angažuje branioca, a država mu ga postavi po službenoj dužnosti ne pitajući ga uopšte ko će biti taj branilac.\nDakle, po našem ZKP-u lice koje je pravosnažno osuđeno, a imalo je branoca po službenoj dužnosti u toku sudskog postupka, dužan je da bilo 10.000, 5.000 ili 500 eura na kraju, iako nema elementarnih sredstava za život, plati. Možda taj osuđenik, što se i dešavalo, nije uposlen ili ima brojnu porodicu a samo jednu platu, ili možda neko od njih ima neku nekretninu koja se u prinudno postupku može prodati”, naveo je Begović.


Aja Sofija ostaje muzej, sem ako Erdogan ne odluči drugačije - Politički.rs\nDržavno veće, najviši administrativni sud Turske, odlučio je da je zakonito rešenje Saveta ministara iz 1934. godine, kojim je dotadašnja glavna istanbulska džamija Aja Sofija, a pre toga katedralni hram Vizantije, pretvorena u muzej, preneo je atinski list “Katimerini”.\nMeđutim, sudije koje će u svoju odluku obrazložiti i objaviti tek u roku od dve nedelje, ukazale su odmah da je za promenu tog statusa Aja Sofije dovoljna predsednička uredba, odnosno da o sudbini te nekadašnje hrišćanske crkve, može odlučiti sam šef turske države Redžep Tajip Erdogan.\nDanašnje ročište Državnog veća je, prema turskim medijima, trajalo svega 17 minuta.\nTurski državni pravobranilac je na ročištu predložio Državnom veću da odbaci zahtev grupe građana koja traži da se Aja Sofija ponovo pretvori u džamiju.\nAdvokat te grupe je danas tvrdio da je Aja Sofija bila privatno vlasništvo sultana Mehmeda Drugo koji je osvojio Istanbul, te da je zato neosnovana odluka Saveta ministara iz 1934. godine kojom je ona pretvorena u muzej.\nDržavni pravobranilac je predložio da se taj predlog odbaci navodeći, suprotno predlagačima, da je odluka Saveta ministara iz 1934. zakonita, te da je eventualna promena namene zgrade i sada u nadležnosti Vlade, preneli su turski mediji.\nAtinski list “Katimerini” piše da ne samo što bi ponovno pretvaranje Aja Sofije u džamiju drastično pogoršalo odnose Turske i Grčke u kojoj uticajan deo društva čine izbeglice iz Istanbula i drugih mesta Male Azije, već su i SAD pojačale pritisak na Ankaru.\nAmerički državni sekretar Majk Pompeo je u sredu pozvao tursku vlast da održi dosadašnji status Aja Sofije kao spomenika i muzeja pod zaštitom UNESKO-a.\nOdgovarajući na to, međutim, Ankara je izrazila iznenađenje i naglasila da je Aja Sofia “suvereno vlasništvo” Turske, te da nema mesta intervenciji Vašingtona.\nMeđu onima koji su poslednjih dana zauzeli stav o sudbini Aja Sofije je i Vaseljenski patrijarh Vartolomej koji je naglasio da bi njeno pretvaranje u džamiju “milione hrišćana širom sveta okrenulo protiv islama”.\nTursku do sada napustilo skoro 80 hiljada migranata\nLukašenko: Prisiljeni smo da se pripojimo Rusiji\nAna Obradović: 7 smrtnih grehova\nKina objavila video u kojem se podsmeva Trampu\nTagged: AJA SOFIJA, ISTANBUL, REDŽEP TAJIP ERDOGAN, TURSKA


Eko škola "Zelene oaze Bora" u Zlotu – RADIO TELEVIZIJA BOR\nEko škola „Zelene oaze Bora“ u Zlotu\nBOR – Za učenike starijih razreda osnovnih škola iz Bora, Zlota, Metovnice, Šarbanovca i Brestovca, u okolini Lazareve pećine počela je ekološka škola „Zelene oaze Bora“ na kojoj učestvuju 33 dečaka i devojčica.\nCilj je da se učenici bliže upoznaju sa prirodnim lepotama okoline Bora, kanjonom Zlotske reke, Lazarevom pećinom, Dubašnicom i planinom Stol i različitim vrstama biljaka i životinja koje žive u ovom delu Srbije.\nJedan od zadataka učesnika ekološke škole biće i prezentacija svega što budu videli na internetu i društvenim mrežama, a učenici će po završetku eko škole moći da, kao vršnjački edukatori, vršnjacima u svojim školama prikažu ono što su videli i naučili.\nOrganizatori četvorodnevne ekološke škole „Zelene oaze Bora“ su udruženje građana „Vilaž“, Društvo mladih istraživača i Eko baština Bor. Eko škola se finansira iz sredstava Grada Bora po programu „Ekološki dani Bora 2019“ i Ministarstva za zaštitu životne sredine uz podršku kompanije Rakita Bor.\nTags: Bor, drustvo mladih istrazivaca, ekološka škola, grad bor, vilaz, Zlot\nPrevious „Pasuljijada“ i ove godine u borskom kampu\nNext Projekat rekonstrukcije borske bolnice


nba odlozena utakmica korona virus problem pozitivan test\nNastavljaju se problemi u NBA ligi, pošto je zbog korona virusa odložena još jedna utakmica.\nIz centrale lige potvrđeno je da meč između Bostona i Orlanda neće biti odigran u noći između srede i četvrtka po našem vremenu. Seltiksi i Medžik je trebalo da se sastanu dva puta u 48 časova, pa je tako pod znakom pitanja i njihov susret u noći između petka i subote.\nU kratkom saopštenju je objavljeno da Boston nema osmoricu zdravih igrača, što je minimum prema standardima NBA lige. Ovo je samo još jedna u nizu odloženih utakmica, tako da čelnici najkvalitetnije košarkaške lige imaju ozbiljan problem, piše Telegraf.rs.\nVeć je objavljeno da se ne razmišlja o prekidanju lige, ali će se zbog novonastale situacije organizovati video sastanak na kojem će učestvovati i generalni menadžeri franšiza.\nOstaje da vidimo kako će se sve dalje odvijati. Do sada su timovi odigrali po 11 utakmica, makismum, a ima i nekih sa po osam, kao što su Hjuston i Majami.\nU svakom slučaju, najkvalitetnija košarkaška liga na svetu mora da nađe neko rešenje.


Pilaj osudila zločine u Iraku\nVisoki komesar UN za ljudska prava Navi Pilaj osudila je danas "užasne i obimne" zločine koje su u Iraku počinili pripadnici organizacije Islamska država, uključujući ubistva, porobljavanje, seksualne zločine i napade na etničkoj i vjerskoj osnovi.\nOko 670 zatvorenika iz zatvora Baduš u Mosulu ubijeno je 10. juna, nakon što su ih pripadnici Islamske države odvezli kamionima i izdvojili sve koji nisu suniti, navodi se u saopštenju.\nU tekstu su citirane izjave preživjelih i očevidaca ovog "masakra", koje su sakupili istražioci UN.\n"Takva hladnokrvna, sistematska i namjerna ubistva civila, nakon što su razdvojeni po vjerskoj osnovi, mogu da predstavljaju ratne zločine i zločine protiv čovječnosti", saopštila je Pilajeva u Ženevi.\nOna je prije nekoliko dana oštro kritikovala Savjet bezbjednosti UN zbog neuspjeha u sprječavanju sukoba širom svijeta.\nNjen šestogodišnji mandat ističe krajem avgusta, a u septembru će je zamijeniti jordanski princ Zeid Raad Zeid al Husein, koji će funkciju visokog komesara UN za ljudska prava obavljati u naredne četiri godine.


Press Online :: Društvo :: AMSS: Saobraćaj se i dalje odvija usporeno\nAMSS: Saobraćaj se i dalje odvija usporeno\nSaobraćaj je i dalje usporen i otežan, najviše u severnim, istočnim jugoistočnim krajevima Srbije.\nPovremeno jači udari vetra dodatno stvaraju probleme vozačima zbog smanjene vidljivosti i manjih snežnih nanosa koji dodatno usporavaju saobraćaj posebno preko planinskih prevoja gde su udari najjači.\nSnežne padavine su u slabljenju ali niske temperature i jak mraz u večernjim i jutarnjim satim i dalje uslovljavaju zimske uslove vožnje što od vozača zahteva maksimalnu opreznost i strogo poštovanje svih saobraćajnih propisa, što podrazumeva ograničenu brzinu kretanja uz držanje većeg odnosno bezbednog odstojanja između vozila, saopštio je AMSS.\nPrema poslednjim informacijama dobijenih od JP "Putevi Srbije" nema zadržavanja na naplatnim stanicama. Prema podacima Uprave granične policije RS, na našim graničnim prelazima, na putničkim terminalima zadržavanja su do 30 min.\nNa GP „Bačka Palanka“, „Šid“, „Ljuba“ i „Sot“, obustavljen saobraćaj za teretna motorna vozila na ulazu i izlazu, od strane hrvatskih graničnih organa, a zbog vremenskih\nuslova u Hrvatskoj.


uslovi rada – Strana 3 – Sindikat srpske policije\nTags archive: uslovi rada\nNaslovna /Tag: uslovi rada\nŽandarmerija kao organizaciona jedinica Ministarstva unutrašnjih poslova, namenjena je za izvršavanje najsloženijih bezbednosnih zadataka na teritoriji Srbije. Jedinica u javnosti uživa visok ugled, njeni pripadnici…\nOsmi mesečni sastanak u Kabinetu ministra\nBeograd, 12.9.2016. godine, - Održan je osmi redovni mesečni sastanak sa Radnom grupom MUP za saradnju sa sindikatima. Delegaciju Sindikata srpske policije na sastanku činili…\nNažalost, u samo desetak poslednjih dana nekoliko kolega odlučilo je da „dignu ruku na sebe“ i na taj način okončaju živote, ostavljajući porodice iza sebe.…\n10. 09. 2016\t0\nRegionalni centar prema Bugarskoj, 08.09.2016. godine, - Delegacija Sindikata srpske policije u sastavu Srđan Jovć, član Glavnog odbora SSP i Jelena Tasić, predsednica SG Bela…\nRadna akcija na Neštinu\n07. 09. 2016\t0\nNeštin, 04.09.2016. godine, - Kada neko vidi policijske službenike kako prenose nekakve ormare, stolove i druge stvari, najpre pomisli na neku nesreću ili prirodnu katastrofu.…\nVojnici, vatrogasci i policajci ili silovatelji, ubice i dileri droge: o kome država zaista brine?!\n31. 07. 2016\t0\nPoslednjih dana svedoci smo pojačanih mera obezbeđenja državne granice, gde združenim snagama vojska i policija nastoje da imigrante spreče u ilegalnom prelasku granice. Među njima…\nKo kuva kuvare?!\nSrbija, nažalost, nije zemlja koja se može pohvaliti zaposlenošću – naprotiv, pojedini su srećni i kada na nekoliko dana u mesecu uspeju da pronađu neki…


Prva Srpska Televizija :: Info :: Prva reakcija iz Srbije - Vučić: Ne treba da se mešamo\n14. 04. 2018. 12:38 >> 12:40\nPrva reakcija iz Srbije - Vučić: Ne treba da se mešamo\nPredsednik Srbije Aleksandar Vučić rekao je da o situaciji u Siriji "nije lako reći sve jednom rečenicom".\nOn je za RTS rekao da smo mi "brojčano mala zemlja u igri velikih sila i ne treba da se mešamo".\nGovoreći o noćas izvedenom napadu na Siriju koji su izvele SAD, Velika Britanija i Francuska, Vučić je rekao da je isplivalo nekoliko stvari.\n"Kao prvo, pokazalo se da je politika vojne neutralnosti jedina politika koju možemo da vodimo. Naša politika o vojnoj neutralnosti je takva da mi razumemo svoje mesto u svetu, mi smo brojčano mala zemlja, moramo sa svima da razgovaramo, i da imamo partnerski i prijateljski odnos i da izbegavamo ovakav scenario u zemlji i regionu", naglasio je on i dodao da se stariji dobro sećaju bombardovanja 1999\n"Drugo, živimo u svetu koji je prožet raznim sukobima i interesima, gde se zbog vojnih i poličkih interesa mogu stvoriti brojna žarišta, Atmosfera u svetu podseća na onu pred Drugi svetski rat, mada mene više podseća na period pred Prvi svetski rat, mada ne mora da znači da će do toga doći", rekao je predsednik Vučić.\nKao treću tačku, Vučić je istakao značaj mira i stabilnosti.\n"Pokazalo se koliko je važno da mi razumemo koliko mir i stabilnot nisu nešto što možete uvek da imate, a jedan dan rata toliko vraća unazad. Zato je u vakvim situacijama važno pokazati oprez smirenost i odgovornost", kazao je Vučić.


Školska nastava sve je napornija za đake, naročito zbog toga što se vremenom povećava količina testiranja a smanjuje fond časova namenjen likovnom, muzičkom i fizičkom.\nNa Zapadu je poremećaj nedostatka pažnje kod dece poprimio razmere epidemije a medicina i farmaceutska industrija rešenje su našle u lekovima koji se daju suviše živahnoj deci.\nMeđutim, nekoliko škola u Teksasu rešilo je da ide drugim putem i dokaže da deca ne moraju biti nakljukana lekovima kako bi uspešno pratila nastavu. Umesto da se bave simptomima, u ovim školama posvetili su se uklanjanju uzroka, time što su deci omogućili četvorostruko više vremena za aktivan odmor kroz igru i fizičku aktivnost na otvorenom. Uvedena su četiri odmora od po 15 minuta i rezultati su zapanjujuće dobri. Iako su se mnogi nastavnici brinuli da će trpeti nastava i gradivo, sada deca za kraće vreme uspevaju da nauče više, jer im je koncentacija na daleko boljem nivou.\nNa ovaj eksperiment škole su se odlučile poučene primerom Finske, u kojoj su se ocene učenika poboljšale kada im je produženo trajanje školskih odmora.\nKljuč za uspeh ovog programa je u “slobodnoj igri” četiri puta dnevno, jer se tako razbija fizička i mentalna monotonija rada u učionici, pa tela i umovi u razvoju na uspešniji način svoju energiju primenjuju u učenju.\nTagovi :ADHD poremećaj, deficit pažnje, fizička aktivnost, koncentracija, odmor, poremećaj nedostatka pažnje, poremećaj pažnje, škola, slobodna igra, Teksas


Đurić preporučio Kurtiju da hitno ide kod lekara zbog patološke opsednutosti Srbijom i Srbima - Sve o Srpskoj\nĐurić preporučio Kurtiju da hitno ide kod lekara zbog patološke opsednutosti Srbijom i Srbima\nPOSAVETOVAO MU I DA PRESTANE DA SE DRUŽI SA R. TRAJKOVIĆ, RAŠIĆEM I PETROVIĆEM\n„Njegovi lični patološki doživljaji politike su njegov privatni zdravstveni problem, dok god ta bolest ne postane i zvanični program privremene administracije u Prištini, jer, ukoliko se to dogodi, njegova mržnja i šovinizam zvanično će postati albanski nacionalni program, a oni koji su na meti te mržnje biće prinuđeni da se brane“\nDIREKTOR Kancelarije Vlade Srbije za Kosovo i Metohiju Marko Đurić ocijenio je da lider pokreta Samoopredjljenje Aljbin Kurti iz dana u dan pokazuje da je patološki opsjednut Srbima i Srbijom, zbog čega mu je preporučio da se hitno uputi na zdravstveni pregled, jer njegova nemogućnost da se suoči sa realnošću poprima opasne razmjere.\n„Taj čovek svakodnevno potvrđuje da nema nikakvu politiku osim mržnje prema Srbiji i njenom predsedniku Aleksandru Vučiću“, naveo je Đurić u saopštenju.\nOn ocjenjuje da Kurtijeve poruke da je priznanje Kosova jedini mogući kompromis sa Srbijom i da nije zaiteresovan za dijalog sa Beogradom, predstavljaju opasne halucinacije koje udaraju u temelje stabilnosti regiona.\n„Lekar bi najpre trebalo da mu prepiše da prestane da se druži sa Radom Trajković, Rašićem i Petrovićem, jer očigledno je umislio da su svi Srbi kao oni i da se sa srpskim narodom može pregovarati podmićivanjem i razgovarati jezikom pretnji i ucena“, kaže Đurić.\nPrema njegovim riječima, Kurtijevo odbijanje da prizna da je zreo za profesionalnu pomoć može da dovede do pogoršanja njegovog zdravstvenog stanja, ali veći problem je to što njegov bijes može da prouzrokuje destabilizaciju regiona i probleme, prije svega njegovom narodu.\n„Njegovi lični patološki doživljaji politike su njegov privatni zdravstveni problem, dok god ta bolest ne postane i zvanični program privremene administracije u Prištini, jer, ukoliko se to dogodi, njegova mržnja i šovinizam zvanično će postati albanski nacionalni program, a oni koji su na meti te mržnje biće prinuđeni da se brane“, navodi Đurić.\nOn je pozvao sve koji imaju uticaja na to kako će izgledati buduća vladajuća većina u Prištini da ne dopuste da opsesivan i zlonamjeran tip poput Kurtija dobije mogućnost da cijeli region povede putem novih sukoba.\nTagoviAljbin Kurti Kosovo i Metohija Marko Đurić Priština Srbi Srbija


"Goša" ponovo na aukciji : Nadlanu.com\n"Goša" ponovo na aukciji\nObjavljeno 16. apr 2008. / 00:00:00\nAgencija za privatizaciju ponudiće na aukciji, po drugi put u ovoj godini, preduzeće "Goša − fabrika za proizvodnju alata i mašina" iz Smederevske Palanke. Aukcija je zakazana za 16. maj, a početna cena je 28,8 miliona dinara, dok je minimum investicija koje će morati da uloži novi vlasnik 10,6 miliona dinara. Prethodna prodaja ove fabrike bila je zakazana za 21. mart, po početnoj ceni od 56,15 miliona dinara, ali nije bila uspešna. Sada je početna cena umanjena za 50 odsto, pa se očekuje da fabrika konačno nađe kupca.\nOd značajne imovine, fabrika poseduje zgradu kovačnice, površine 1.918 kvadratnih metara, zgradu mašinske radionice (4.560 kvadratnih metara), aneks mašinske radionice (563) i objekat stare centrale (250 kvadratnih metara). Ukupni poslovni prihodi preduzeća 2006. godine iznosili su 39,6 miliona dinara, a rashodi 79,09 miliona, navedeno je u javnom aukcijskom pozivu, objavljenom na sajtu Agencije za privatizaciju. Najvažniji poslovi preduzeća su izrada alata za kovanje i presovanje, postolja za potrebe viljuškara i podizanje paleta i mašinski obrađene komponente. Privatizacija fabrika iz "Goša" sistema jedna je od najuspešnijih u metalskom kompleksu, pa nisu baš sasvim jasni razlozi zašto nema zainteresovanih za ovo preduzeće.\nDo sada je uspešno prodato nekoliko fabrika, među kojima su i "Goša − fabrika opreme i mašina", "Goša montaža", "Goša štamparija", "Goša − fabrika šinskih vozila", "Goša − fabrika nameštaja", "Goša − fabrika specijalne opreme" i "Goša − 12. oktobar". Fabrika "Goša − FOM", koju je kupio konzorcijum zaposlenih i partner iz Rusije, beleži već zapažene poslovne rezultate, uz više od milijardu dinara ostvarenih prihoda u 2007. godini. Izuzetne poslovne rezultate beleži "Gošina" Fabrika šinskih vozila, čiji je većinski vlasnik grupa "ŽOS − Trnava" iz Slovačke i koja je lane dobila nagradu organizacije koja se bavi podsticanjem izvoza SIEPA, i to kao najbolji izvoznik početnik.


Putin svađa Dodika i Vučića\nTaman kada se očekivalo da od referenduma u RS neće biti ništa jer bez podrške Beograda sve gubi smisao, predsedniku RS podrška je stigla iz bratske Rusije.\nPremijer Aleksandar Vučić smatra da bi referendum mogao da dovede do potresa u regionu\nMiloradu Dodiku je tako ruski predsednik Vladimir Putin dao vetar u leđa nakon što ga je “molbom da još jednom razmisli”, pokolebao Aleksandar Vučić.\nNakon odluke da RS održi referendum,\nVučić je prošle nedelje Dodiku rekao da to nije prihvatljivo i da potres do kojeg bi njegovo održavanje moglo da dovede, nije potreban regionu.\nPremijer Srbije tada je javno zamolio Dodika da još jednom razmisli, što su mnogi ocenili gotovo kao činjenicu da će RS promeniti svoju odluku. Takođe je ocenjeno da takav Vučićev stav ima veze sa razgovorima koje je neposredno pred susret sa Dodikom vodio sa pomoćnicom američkog državnog sekretara Viktorijom Nuland i nemačkom kancelarkom Angelom Merkel.\nDa Rusija saopštenjem u kojem podržava referendum praktično odgovara na Vučićev apel Dodiku pod uticajem Nemačke i SAD, smatra i demokrata Borislav Stefanović.\n- Pod pritiskom Viktorije Nuland Vučić traži od Dodika da još jednom razmisli, a onda Rusi vraćaju otvorenom podrškom referendumu. To je očigledno - kaže za “Blic” Borislav Stefanović iz DS i naglašava da referendum ne može ništa konkretno da reši te da Dodik treba da krene u ozbiljan dijalog sa Sarajevom.\nBivši ambasador u BiH Ninoslav Stojadinović kaže za “Blic” da podrška Ruske Federacije RS i Miloradu Dodiku nikakva novost.\n- Treba imati u vidu da zahvaljujući glasu RS u Predsedništvu BiH nije mogla da bude usvojena odluka o uvođenju sankcija Rusiji. Vučić, s druge strane, mora da pliva između evropskih integracija i dobrih odnosima s Rusijom i on se tu za sada snalazi. Premijer, pretpostavljam, smatra da treba vratiti nadležnosti RS, pre svega da bi se rešili brojni slučajevi poput napada u Srebrenici ili suđenja Naseru Oriću. Dakle, referendum bi mogao da ostavi posledice na region i to je ono čemu Vučić prvenstveno razmišlja - kaže Stojadinović.